Per 2021 er det i Norge kun Risberget kirkesal på Finnskogen som fortsatt brukes av Den norske kirke til kirkelige formål. Eksempler på tidligere kirkesaler som har blitt avvigslet er en av stuene i den gamle prestegården på Grue i Finnskogen, og den øverste etasjen på Marensro skole i Skien. Kirkesaler kunne være interimkirker i påvente av at menigheten fikk en egen kirke, eller en permanent ordning for å sørge for at befolkningen i grisgrendte strøk skulle ha et kirkerom der en prest fra statskirken kunne holde gudstjenester og forette ved dåp, konfirmasjon, vielser og gravferder.